[Избор на парола](/bg/kb/view/izbor_na_parola "Избор на парола")

 Когато избирате парола, трябва да избягвате:• Често използвани пароли като например "password", "parola", "abc123" или дума от речника.• Да използвате еднаква пароли за различни услуги - например за e-mail, регистрация във форуми, интернет банкиране и т.н.• Пароли, съставени от клавиши на клавиатурата, които се намират един до друг - например "654321", "asdfgh", "qweasd", "aassdd".• Пароли, подобни на потребителското име - например комбинация от потребителско име и парола като "webmaster" / "webmaster12".• Пароли, които се базират на лични данни и могат да бъдат лесно установени чрез методи на социалното инженерство.• Пароли, които се базират на някоя дума, при която някои от буквите са заменени със сходно изглеждащи символи като например "p@ssw0rd", "1l0v3y0u" и др. Това е доста често срещана практика и хакерите са добре запознати с нея.• Пароли, съдържащи дума в комбинация с текущата или скорошна година като например: "new2016", "2015pass".Един от начините да измислите сложна, но същевременно лесна за запомняне парола е като използвате няколко думи едновременно. Препоръчително е да се добавят и други символи като например тире, точка, удивителна, въпросителна и др., както и цифри. Друга широко използвана практика е да използвате случайно генерирани пароли, които да съхранявате в софтуер за управление на пароли (т. нар. мениджър на пароли).
Може да използвате и автоматичния генератор на пароли в Контролния панел:
Документация » Контролен панел » Автоматичен генератор на пароли
Не споделяйте паролата си с никого. Изпращането на парола по e-mail или софтуер за чат, който не криптира данните, не е безопасно.
 